Ministru kabineta noteikumu projekta **„Grozījumi Ministru kabineta**

**2003. gada 16. decembra noteikumos Nr.716 „Medicīniskās apaugļošanas organizatoriskā kārtība un neauglīgo ģimeņu reģistra, medicīniskās apaugļošanas reģistra, dzimumšūnu donoru reģistra un donoru dzimumšūnu banku izveidošanas kārtība””** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Grozījumi Seksuālās un reproduktīvās veselības likuma 5.panta trešajā daļā (pieņemti Saeimā 2018.gada 21.jūnijā).2. Grozījumi Ministru kabineta 2014.gada 11.marta noteikumos Nr.134 “Noteikumi par vienoto veselības nozares elektronisko informācijas sistēmu”, kas paredz, ka medicīniskās apaugļošanas ārstniecības iestādes vienotā veselības nozares elektroniskā informācijas sistēmā centralizēti apstrādās personas veselības datus par dzimumšūnu ziedošanu (apstiprināti MK 17.07.2018. prot.Nr.33 29.§, TA-1218).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz atbilstoši Seksuālās un reproduktīvās veselības likuma (turpmāk – likums) 5.panta trešajai daļai Ministru kabinetam ir dots deleģējums noteikt kārtību neauglīgo ģimeņu reģistra, medicīniskās apaugļošanas reģistra un dzimumšūnu donoru reģistra, kā arī donoru dzimumšūnu banku izveidei. Lai to īstenotu ir izdoti Ministru kabineta 2003.gada 16.decembra noteikumi Nr.716 „Medicīniskās apaugļošanas organizatoriskā kārtība un neauglīgo ģimeņu reģistra, medicīniskās apaugļošanas reģistra, dzimumšūnu donoru reģistra un donoru dzimumšūnu banku izveidošanas kārtība” (turpmāk – Noteikumi Nr.716), kas nosaka, ka neauglīgo ģimeņu reģistru, medicīniskās apaugļošanas reģistru un dzimumšūnu donoru reģistru (turpmāk — reģistri) veido, uztur un aktualizē veselības aprūpes jomu regulējošajos normatīvajos aktos noteiktajā kārtībā izvērtētās un obligātajām prasībām atbilstošās ārstniecības iestādēs, kurās veic medicīnisko apaugļošanu un uztur dzimumšūnu donoru banku un kuras ir reģistrējušas minētās datu apstrādes sistēmas Fizisko personu datu aizsardzības likumā paredzētajā kārtībā. Šo reģistru galvenie uzdevumi ir izveidot neauglīgo ģimeņu, medicīniskās apaugļošanas un dzimumšūnu donoru datu bāzi; analizēt galvenos epidemioloģiskos rādītājus; identificēt riska faktorus reproduktīvās veselības jomā.Reģistru darbības mērķis ir apkopot informāciju, kas nepieciešama izmantošanai ārstniecībā, kvalitatīva medicīniskās apaugļošanas pakalpojuma nodrošināšanai. Stājoties spēkā likuma grozījumiem, tika precizēts 5.panta trešajā daļā Ministru kabinetam dotais deleģējums attiecībā uz dzimumšūnu donoru reģistru, proti, nosakot kārtību vienota dzimumšūnu donoru reģistra izveidei. 2018.gada 18.jūlijā stājās spēkā grozījumi Ministru kabineta 2014.gada 11.marta noteikumos Nr.134 “Noteikumi par vienoto veselības nozares elektronisko informācijas sistēmu”, kas paredz turpmāku kārtību, ka ar 2019.gada 1.jūliju medicīniskās apaugļošanas ārstniecības iestādes vienotā veselības nozares elektroniskā informācijas sistēmā jeb E-veselībā centralizēti apstrādās personas veselības datus par dzimumšūnu ziedošanu un tā izmantošanu, nodrošinot kvalitatīvu medicīniskās apaugļošanas pakalpojuma sniegšanu valstī. Savukārt, neauglīgo ģimeņu un medicīniskās apaugļošanas reģistra darbības uzraudzību atbilstoši normatīvajiem aktiem nodrošina Nacionālais veselības dienests. Lai pilnveidotu iepriekšminēto reģistru darbības nodrošināšanu, Nacionālais veselības dienests, ņemot vērā pašreizējās veselības aprūpes budžeta iespējas, izvērtēs iespēju neauglīgo ģimeņu un medicīniskās apaugļošanas reģistru integrēt vienotajā veselības nozares elektroniskā informācijas sistēmā. Vienlaikus jāatzīmē, ka Noteikumu Nr.716 9. un 14. punktā minētais Valsts statistikas likums un Fizisko personu datu aizsardzības likums ir zaudējis spēku. Šobrīd personas datu apstrādi regulē Eiropas Parlamenta un Padomes Regula (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (Dokuments attiecas uz EEZ) un Fizisko personu datu apstrādes likums. Ņemot vērā minēto, projekts paredz redakcionālus grozījumus, vienlaikus paredzot arī atsauci uz Ministru kabineta 2014.gada 11.marta noteikumu Nr.134 “Noteikumi par vienoto veselības nozares elektronisko informācijas sistēmu” prasībām. |
| 3. | Projekta izstrādē iesaistītās institūcijas un publiskas personas kapitālsabiedrības | Nacionālais veselības dienests un Latvijas cilvēka reprodukcijas biedrība |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā ietvertās prasības attieksies uz medicīniskās apaugļošanas ārstniecības iestādēm, kā arī personām, kuras ziedo dzimumšūnas un personām, kuras izmanto ziedotās dzimumšūnas medicīniskās apaugļošanas veikšanai. |
| 2. | Tiesiskā regulējuma ietekme uz tautsaimniecību un administratīvo slogu | Projektam tiešā veidā nav ietekmes uz tautsaimniecību vai uzņēmējdarbības vidi. Administratīvais slogs projektā paredzētajā regulējumā paliek nemainīgs. Sabiedrības grupām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
|  |  |  |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekta publiskā apspriešana notika no 2018.gada 17.oktobra līdz 2018.gada 16.novembrim.  |
| 2. | Sabiedrības līdzdalība projekta izstrādē | Projekts tika ievietots Veselības ministrijas tīmekļa vietnē [www.vm.gov.lv](http://www.vm.gov.lv), sadaļā “Aktualitātes” → “Sabiedrības līdzdalība” → “Publiskā apspriešana”, tādējādi informējot sabiedrību par projekta izstrādi.  |
| 3. | Sabiedrības līdzdalības rezultāti | Publiskās apspriešanas laikā priekšlikumi vai iebildumi par projektu netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālais veselības dienests  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiks izveidotas. Esošās institūcijas netiks likvidētas vai reorganizētas. |
| 3. | Cita informācija | Nav |

Veselības ministre Ilze Viņķele

Vīza: Valsts sekretāra p.i. Daina Mūrmane-Umbraško

Meļķe-Prižavoite 67876165

Lolita.Melke@vm.gov.lv